IN407A 2020/001-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DE INSTALACIÓN ELÉCTRICA NO CONCELLO DE NIGRÁN
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 01/03/2021)

Primeiro.- O 2 de xaneiro de 2020, a empresa UFD Distribución Electricidad S. A. solicitou a autorización administrativa previa e a autorización administrativa de construción da instalación eléctrica denominada Reforzo LMTA GON805 de derivación aos CCTT Lama e Camos 2. Examinado o proxecto de execución, conclúese que a instalación consiste en liñas eléctricas aéreas a 20 kV, no cal se proxecta: substitución por LA-56 (800m, 7 vanos) do cable LA-30 existente entre poste D36-45-A4 e poste D-39-45-A11-CTA; substitución de 6 postes existentes por outros de maior esforzo e altura; instalación dun interruptor telecontrolado sobre poste proxectado en substitución do poste D-39-45-A6 existente; e substitución por LA-56 (34m, 1 vano destensado) do cable LA-56 existente do primeiro vano (destensado) de derivación ao CT Lama Camos entre os postes D39-45-A8 e D39-45-A8-1. As obras sitúanse na parroquia de Camos, no concello de Nigrán (Pontevedra). Segundo.- O 23 de xaneiro de 2020, esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou a súa conformidade cos condicionados establecidos. Terceiro.- O 19 de febreiro de 2020, UFD Distribución Electricidad solicita a declaración de utilidade pública do expediente IN407A 2020/001-4 por problemas de permisos. Cuarto.- Mediante escrito do 3 de xuño de 2020, esta xefatura territorial notificou a solicitude da autorización administrativa previa, a autorización adm inistrativa de construción e a declaración de utilidade pública da instalación eléctrica referida ás persoas que figuran afectadas pola declaración de utilidade pública na relación de bens e dereitos achegada pola empresa promotora. Ademais, para aqueles casos nos que non foi posible efectuar notificacións, o 16 de xuño de 2020 e 19 de xuño de 2020 publicouse o correspondente anuncio no Diario Oficial de Galicia e Taboleiro Edictal Único do Boletín Oficial do Estado, respectivamente, co fin de realizar a notificación por comparecencia. Transcorrido o prazo establecido no dito anuncio non compareceu ningunha persoa interesada. Quinto.- O proxecto someteuse ao trámite de información pública mediante resolución do 3 de xuño de 2020 publicada nos seguintes medios: Durante o mencionado trámite, recibíronse as alegacións presentadas por Jessica Raquel Ana Tatiana Pizo Dencheva, Donatilo Lorenzo Daniel Siddi Brusil e Curro De San Lazaro Jahouh. A continuación resúmese o seu contido: Jessica Raquel Ana Tatiana Pizo Dencheva propón que se desprace o apoio A10 cinco metros ao longo da liña proxectada, a fin de que coincida a carón da beira da parcela e aféctea o menos posible. Curro De San Lazaro Jahouh alega que a servidume do apoio podería estar na confluencia co límite do lindeiro sur da súa parcela. Hans Karl Carl Robert Gonzalez de Artaza Samy alega que se vai instalar outro apoio na súa parcela e solicita cambio de trazado. Sexto.- As alegacións presentadas foron trasladadas a empresa promotora. A continuación resúmese a contestación de UFD Distribución Electricidad SA: En relación á proposta de Jessica Raquel Ana Tatiana Pizo Dencheva, a empresa promotora comprobou que a modificación suxerida é viable e comenta a súa disposición para poñerse en contacto co afectado coa finalidade de chegar a un mutuo acordo. O 9 de setembro de 2020, UFD achega copia do acordo acadado entre ambas partes. No que respecta ás alegacións de Curro De San Lazaro Jahouh informa que o cableado que se instalará seguirá a mesmo trazado do existente e de igual maneira os apoios instaláranse no mesmos lugares que os existentes, coa diferenza que será un apoio máis resistente e de maior altura. Con respecto ás alegacións de Donatilo Lorenzo Daniel Siddi Brusil, a empresa aclara que a substitución do apoio existente se vai a realizar coa colocación dun apoio C 16/200-H35-CA na mesma localización e vai supor unha afección de 1,69 m2 por ocupación da cimentación e 9 m2 de servidume de paso para a seguridade coa instalación das terras de apoio, manténdose a mesma servidume de voo sobre a parcela, polo que a afección é mínima. Sétimo.- Os servizos técnicos da xefatura territorial á vista da documentación contida no expediente emitiron informe favorable sobre a solicitude de autorización. Primeiro.- A Xefatura Territorial de Pontevedra é competente para resolver este expediente con fundamento no Decreto 230/2020, do 23 de decembro, da Vicepresidencia Segunda e Consellería de Economía, Empresa e Innovación, polo que se establece a estrutura orgánica da Vicepresidencia Segunda e Consellería de Economía, Empresa e Innovación (DOG nº 5, do 11 de xaneiro de 2021) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.- A lexislación de aplicación ao presente expediente é: Terceiro.- As características técnicas máis salientables do proxecto Reforzo LMTA GON805 de derivación aos CCTT A Lama e Camos 2, para a que UFD Distribución Electricidad S. A. solicita a autorización administrativa de construción, autorización administrativa de construción e declaración de utilidade pública son: As instalacións están situadas na parroquia de Camos, no concello de Nigrán (Pontevedra). Cuarto.- Con respecto ás alegacións presentadas, visto o contido destas e as respostas do promotor exponse o seguinte: No caso concreto das alegacións presentadas por Jessica Raquel Ana Tatiana Pizo Dencheva cabe mencionar que ambas partes xa acadaron un acordo. Por outra parte, no que atinxe as demais alegacións, cómpre indicar que corresponde á fase de levantamento de actas previas, dentro do eventual procedemento expropiatorio, a determinación efectiva da titularidade dos bens e dereitos afectados e das súas características (localización, extensión, tipo de aproveitamento,.), así como das afeccións reais do proxecto sobre as parcelas afectadas. Conforme con todo o indicado, Primeiro. Outorgar á empresa UFD Distribución Electricidad S. A. as autorizacións administrativas previa e de construción da instalación de distribución de enerxía eléctrica denominada Reforzo LMTA GON805 de derivación aos CCTT A Lama e Camos 2, cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad S. A. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 8 de febreiro de 2021 O xefe territorial Tomás Nogueiras Nieto